બાઈક પાછળ દોટ મૂકતાં ટાબરિયાંથી કંઈ થઈ શકતું નથી એટલે તેઓ પાછાં આવે છે. તેઓ અંદરોઅંદર વાતો કરતાં ઉભાં હોય છે એવામાં પેલા બાઈકસવારો પાછા આવે છે. પોતે લઈ ગયેલા છોકરાને તેઓ ત્યાં જ ઊતારે છે. બાળકને ઊતાર્યા પછી પાછળ બેઠેલો સવાર પોતાના હાથમાંનું એક છાપું કેમેરા સામે ધરે છે, જેમાં લખ્યું છે: ‘કરાચીની શેરીઓમાંથી તમારા બાળકનું અપહરણ થતાં ક્ષણભર જ લાગે છે.’ આ દૃશ્ય પછી સંદેશો લખાયેલો આવે છે: ‘કરાચી, પાકિસ્તાનમાં દર વરસે 3,000 થી વધુ બાળકો ગુમ થાય છે. તમારા બાળક પર નજર રાખો. ગુમ થયેલાં બાળકોને શોધવાના પ્રયત્નોમાં ‘રોશની’ને મદદ કરો.’